Here is a page extracted from Wikipedia that may contain CSS, HTML, and a lot of unformatted text.

Title: Witness for the Prosecution (cinta de 1957)
Content: Iste articlo ye sobre una cinta estausunidense de l'anyo 1957; t'atros usos, se veiga Witness for the Prosecution.

Witness for the Prosecution (títol en anglés, en aragonés Testimonio de l'acusación), ye una cinta estausunidense de l'anyo 1957 de cine d'intriga chudicial dirichida por Billy Wilder seguntes un guión adaptau de Larry Marcus, Billy Wilder y Harry Kurnitz (basau en The Witness for the Prosecution, una obra teatral d'Agatha Christie de 1953, adaptación d'a suya propia novela The Witness for the Prosecution de 1925). Con una dirección de fotografía de Russell Harlan y una Banda Sonora Orichinal de Matty Malneck, la cinta fue prodicida por Arthur Hornblow Jr. ta la productora Edward Small Productions y en o suyo elenco trobamos actors destacaus en os suyos papels protagonistas, como Tyrone Power, Marlene Dietrich, Charles Laughton u Elsa Lanchester.

Argumento 
Sir Wilfrid Robarts ye un prestichioso avogau (ye consellero d'o rei, alto rango en a Chusticia d'o Reino Uniu) que ha teniu un infarcto de miocardio y ha estau internau en una clinica ta recuperar-se'n, dica que lo fan fuera en beber a escondidas bebidas alcoholicas y fumar-se puros. Marcha enta la suya casa, acompanyau d'una enfermera privada, Miss Plimsoll, qui ha de cosirar que sir Wilfrid cumpla con as prescipcions d'o suyo medico. En plegar en a suya casa, a on en a planta baixa tien lo suyo bufet, aparixe Mr. Brogan-Moore con Leonard Vole, que parixe que bien luego será acusau d'asasinato, sin saber que a sir Wilfrid se li ha prohibiu esfender casos complicaus. Sir Wilfrid marcha a descansar en o leito cuan observa que Mr. Brogan-Moore porta en una bolchaca d'o suyo trache dos polidismos puros. alavez torna a baixar y decide d'escuitar lo que li dicen Mr. Brogan-Moore y lo suyo client Leonard Vole. Se fuma lo puro y en zagueras lis diz que no puet ocupar-se'n, d'o caso. alavez aparixe l'inspector chefe Hearne, qui fa preso a Vole.

Tanimientres, cuan tornaba a puyar a escalera ta puyar a descansar aparixe la muller de Vole, qui resulta estar una muller muit diferent d'o que sir Wilfrid pensaba, dica lo punto que decide treballar en o caso en portando la esfensa de l'acusau. Sir Wilfrid treballa en o caso, destacando por a suya pericia en o chudicio, a on desplega todas las suyas capacidaz como avogau esfensor, bien cosirau por la suya enfermera dende la mesma sala d'o chudicio, acompanyada d'una muller que sigue con muita atención lo suyo desembolique. Sir Wilfried emplega todas las suyas arz ta esfender a l'acusau, y parixe que en zagueras podrá obtener la suya absolución, encara que tot ye encara muit indeciso. alavez puya a declarar Christine Vole, la muller alemana de l'acusau, y lo suyo testimonio ye demoledor ta l'acusau. En ixe inte, una muller anonima vende a sir Wilfrid decumentos que pueden desmontar o testimonio de Cristina, y con éls sir Wilfrid consigue l'absolución de Leonard Vole.

Pero cuan parixe que la historia ya ha rematau, contina d'una forma espectacular....

Reparto

Premios

Se veiga tamién 
 Cine en 1957.
 Cintas de 1957.

Referencias

Vinclos externos 

  Witness for the Prosecution en Internet Movie Database.
  Witness for the Prosecution en Rotten Tomatoes.
  Witness for the Prosecution en l' American Film Institute Catalog de l'American Film Institute.
  Witness for the Prosecution en Internet Broadway Database.
  Witness for the Prosecution en TCM Movie Database.
  Witness for the Prosecution en Internet Movie Database.
  Witness for the Prosecution en AllMovie.
  /  Witness for the Prosecution en FilmAffinity.

Cintas con banda sonora orichinal de Matty Malneck
Cintas con dirección de fotografía de Russell Harlan
Cintas con guión de Billy Wilder
Cintas con guión de Harry Kurnitz
Cintas con guión de Larry Marcus
Cintas d'Estaus Unius
Cintas de cine d'intriga
Cintas de cine de chudicios
Cintas en anglés
Cintas dirichidas por Billy Wilder
Cintas interpretadas por Charles Laughton
Cintas interpretadas por Elsa Lanchester
Cintas interpretadas por Marlene Dietrich
Cintas interpretadas por Tyrone Power
Cintas producidas por Arthur Hornblow Jr.